Mitte miski ei tekitanud minus seda mõtetki, et selle meesterahvaga oleks võimalik midagi lähedasemat kui ehk istudes meeldivalt vestelda. Ma ei saa öelda, et mul oleks endast lühemate meeste suhtes mingit kompleksi, sest on  ju Optimistki minust 1 cm lühem ning kontsadega olen temast pikema, aga ma ei saagi aru, millega tema seda vahet kompenseerib. Ehk sellega, et tegi sellest pikkusevahest kohe alguses pooleks naljaga juttu ja ma nägin, et see pole tema jaoks tõesti mingi probleem - siis pole see probleem ka minu jaoks. Ent kui mehest on märgata, et ta iga hinna eest püüab meie pikkusevahet kuidagi vähendada, näiteks mitte seistes minu kõrval, vaid veidi kaugemal, siis tunnen ka mina end ebamugavalt ja sohu see ehk eos  heade kavatsustega suhe võib vajudagi.